امتى أعرف اني محتاج أعمل ويب سايت ؟
#000004
هبدأ ردي على سؤالك بسؤال معلش اسمحلى، هو احنا في 2020 ولسه معندكش ويب سايت لشركتك!؟، تقريباً كل الصناعات و الشركات بتحرص انه يكون ليها ويبساب او موقع الكترونى لانك بالنسبة لشريحة كبييييرة من العملاء لو مش موجود اونلاين فكدة انت مش موجود اصلاً!
#000005
وخصوصاً بعد انتشار فيرس كورونا حركة الناس فى الشوارع و على الأرض بشكل فعلى قلت كتيير قوى و متوقع عالمياً ان الناس تتجه للتعاملات الألكترونية كبديل للتعاملات الحقيقية الملموسة.
ولو لحد دلوقتي لسه مأخدتش أى خطوة عشان تبنى موقع الكترونى أو ويب سايت، فانت فايتك كتير وده هيكون سبب انك تخسر عملاء كتير اوي و خلينى اخدك معايا فى جولة نتعرف فيها على ست اسباب تخليك تبدأ تبنى موقعك او ويب سايت لشركتك دلوقتى
#000006
اي حد لما بيجي يشتري اي منتج بيعمل سيرش محترم عشان يقدر يوصل لاعلي جودة واحسن سعر ممكن كمان محتاجين حل لمشكلة معينة عندهم في مشروعهم ويكون عندهم معلومات عن شركة معينة، سواء كان مطعم مجال بيزنس معين لو انت من ضمن الشركات اللي بيتم عليها عملية البحث وعميلك عمل بحث عليك وانت معندكش ويب سايت فده اول سبب يخلي عميلك يروح للمنافس بشكل مباشر.
#000008
ميزة عبقرية جدا ان عميلك يقدر يوصلك في اي وقت وفي اي مكان يعني مكانك يكون مفتوح 24 ساعة في اليوم ومن خلال الموقع بتاعك تقدر تعرض منتجاتك وعليها التقييمات الناس اللي اشتروا قبل كده وتفاصيل كل منتج عندك ومعلومات بسيطة عن شركتك.
#000010
ممكن كمان يكون في مميزات تفاعلية ووظائف اضافية متاحة زي ان العميل يتصل بيك ويشترك في دورات تدربية وجدولة مواعيد او كمان يشتري بشكل مباشر من خلال موقعك الالكترونى خصوصاً انه مش هيضطر ينزل فى الزحمة و ممكن معندوش وقت انه ينزل اصلا فالميزة دي هتزود ميزاتك التنافسية جداً.
#000011
3- امكانية ابلاغ العملاء بالمعلومات
#000012
في ابسط صورة الويب سايت بقى زي كتالوج ممكن تحدثه في اي وقت وهو عبارة طريقة فعالة لتقديم خدماتك الجديدة للعملاء والاعلان اول باول عن الاحداث القادمة والعروض الترويجية الخاصة بشريحة معينة من العملاء او العروض الترويجية العامة لكل العملاء، زى مثلا عروض عيد الأم غالباً بيكون عرض عام لأى عميل بيشترى مجموعة معينة من المنتجات، لكن موقعك الالكترونى ممكن يضيفلك ميزة متقدرش تعملها فى العادى، انك تخصص عرض ترويجى لمجموعة معينة من عملاءك، مثلا اللى اشتروا من عندك من 5 شهور و مشتروش تانى لحد دلوقتى، هيبقى صعب جداً انك تتعرف عليهم من غير قواعد بيانات و نظام الكترونى، ممكن كمان توفير قيمة مضافة من خلال نشر نصائح وموارد ومعلومات من خلال مدونة الويب السايت الخاص بك.
#000013
ممكن اي حد في اي وقت واي مكان يدخل علي موقعك، بمعنى انه كل اللى هيحتاجه يكون متصل بالأنترنت و بكدة يقدر بكل سهولة و من اى مكان و فى اى وقت يوصل ليك و يتواصل معاك ومن خلال ده انت ممكن تكبر قاعدة المستهدفين عندك، سواء كنت بتقدم منتجات او خدمات او كنت تعتمد علي الاعمال او المستهلك، بمعنى أخر موقعك الالكترونى بيعتبر منصة ليك بديلة او مكملة لمحلك او متجرك الخاص بيك و بيؤدي مهام الترويج والبيع.
#000015
مع موقعك الألكتروني الخاص بيك هتقدر تتواصل مع عملائك من خلال عناوين بريد الكرتوني لهم، و تقدر تتواصل معاهم من خلال بريدهم الالكترونى "الايميل" او هم يتواصلوا معاك من خلال انهم يبعتولك استفساراتهم و اقتراحاتهم لبريدك الالكتروني.
#000016
ادعم حملتك الاعلانية عن طريق توجيه الاشخاص الي موقعك عشان يشوفوا منتجاتك و شغلك، ولما تدخل الويب سايت بتاعك في اعلاناتك هتقدر تحول العملاء لموقعك وبكده انت ضمنت عميل مهم جدا لدرجة انه دخل علي موقعك عشان يعرف معلومات اكتر هو مهتم بيها.
#000019
لو محتاج تعرف معلومات اكتر عن تصميم الويب سايت سواء الاسعار تفاصيل اكترممكن تتابعنا الفترة الجاية هنزل اخبار وتفاصيل اكتر، سجل معانا فى النشرة البريدية عشان تعرف اكتر عن المجال دة.
#000020